த.தே. கூட்டமைப்போடு ஒரு இணக்கமான முடிவிற்கு ஸ்ரீலங்கா முஸ்லிம் காங்கிரஸ் வந்து கல்முனை மாநகர சபையின் ஆட்சி அதிகாரத்தைக் கைப்பற்றுவதில் இருக்கின்ற இலகுத்தன்மை இரண்டாவதாகச் சுட்டிக்காட்டிய ஏனைய முஸ்லிம்களை அரவணைத்து ஆட்சியமைப்பதில் மு.கா.வினர்களுக்கு இல்லை. ஏனெனில் இரண்டாவது வகையில் மேலே குறிப்பிட்ட அரசியல் கட்சிகளும் சுயேற்சைக் குழு இரண்டாம் இலக்கத்தில் தெரிவாகி இருப்பவர்களும் மு.கா கட்சிக்கு நேரடி எதிரான கருத்தியல் நிலைகொண்டவர்கள். இவர்களோடு மு.கா இறங்கிவந்து ஒரு இணக்கமான சூழலை உருவாக்குவதென்பது மு.கா.வைப் பொறுத்தவரை கடினமான ஒன்றாகவே அமைய முடியும்.